Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19), članka 16. stavka 2. Odluke o ustrojstvu i djelokrugu gradskih upravnih tijela Grada Delnica (SN GD 09/21) te Uredbe o izmjenama Uredbe o klasifikaciji radnih mjesta u lokalnoj i (područnoj) samoupravi koja je stupila na snagu 13. svibnja 2023. godine, na prijedlog službenika ovlaštenog za obavljanje poslova pročelnika Odjela gradske uprave za financije i projekte Grada Delnica KLASA: 023-01/21-01/08, URBROJ: 2170-6-50-1-23-07 od 17. siječnja 2024. godine gradonačelnica donosi

**ODLUKU** **O IZMJENAMA** **PRAVILNIKA O UNUTARNJEM REDU ODJELA GRADSKE UPRAVE ZA FINANCIJE I PROJEKTE**

**Članak 1.**

U Sistematizaciji radnih mjesta Pravilnika o unutarnjem redu Odjela gradske uprave za financije i projekte (SN GD 01/22, 6/23), vrše se izmjene radnog mjesta pod rednim brojem 1. Pročelnik Odjela gradske uprave za financije i projekte.

**Članak 2.**

Opis poslova radnog mjesta mijenja se i glasi: „Rukovodi odjelom, organizira i usklađuje rad odjela, kao i suradnju s drugim tijelima (50%), Organizira, koordinira i kontrolira rad u odjelu, brine o zakonitom i pravovremenom obavljanju poslova iz njegove nadležnosti, obavlja nadzor nad radom službenika, donosi rješenja u predmetima prava i obveza službenika odjela (30%) i Prati stanje iz djelokruga odjela i predlaže odgovarajuće mjere (20%).

**Članak 3.**

Opis standardnog mjerila potrebnog stručnog znanja mijenja se i glasi: „Magistar struke ili stručni specijalist ekonomskog smjera, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje upravnim tijelom.“

**Članak 4.**

Ova Odluka stupa na snagu osmoga dana od dana objave u „Službenim novinama Grada Delnica“.

KLASA: 023-01/21-01/08

URBROJ: 2170-6-5-4-24-9

Delnice, 18. siječnja 2024. godine

Gradonačelnica Grada Delnica

Katarina Mihelčić, dipl.ing.agr., v.r.